cyanic-selkie/wikianc huggingface dataset:
Parkinsonin tauti
Parkinsonin tauti on parantumaton ja etenevä neurologinen sairaus, jonka motoriset perusoireet ovat lepovapina, lihasjäykkyys, liikkeiden hitaus ja hankaloitunut kävely. Myös dementia, masennus ja ahdistus ovat yleisiä. Taudin motoriset oireet johtuvat keskiaivojen mustatumakkeen dopamiinia tuottavien hermosolujen tuhoutumisesta. Hermosolujen tuhoutumisen syytä ei tunneta tarkkaan, mutta tiedetään, että siihen liittyy Lewyn kappaleiksi kutsuttujen proteiinirakenteiden kertyminen hermosoluihin.
Parkinsonin tautia ei pystytä parantamaan, mutta sen oireita voidaan lieventää lääkehoidolla.
Tauti on nimetty englantilaisen lääkärin James Parkinsonin mukaan, joka kuvasi sen vuonna 1817.
Esiintyvyys
Parkinsonin tauti on kohtalaisen yleinen. Arvioidaan, että siitä kärsii 1–2 ihmistä tuhannesta, ja että Suomessa on noin 14 000 potilasta.
Yleensä Parkinsonin tauti todetaan 50–80-vuotiailla. Taudin toteaminen ennen 30 vuoden ikää on harvinaista. Sairauden tiedetään olevan miehillä jossakin määrin naisia yleisempi. Vuonna 2013 Parkinsonin tauti johti noin 102 500 ihmisen kuolemaan maailmanlaajuisesti.
Parkinsonin tauti on maailman nopeiten yleistyvä neurologinen sairaus. Osa tästä johtuu siitä, että miehet elävät entistä pidempään, koska sydän- ja verisuonikuolleisuus on vähentynyt.
Ennuste
Parkinsonin taudin etenemisnopeutta ei kyetä ennustamaan. Osalla potilaita tauti etenee nopeasti ja osalla taas hitaasti useiden kymmenien vuosien aikana.
Parkinson-potilaiden keskimääräinen elinikä on tavallista lyhyempi. Yleisimmät kuolinsyyt ovat Suomessa keuhkokuume, sydämen vajaatoiminta ja sydäninfarkti.
Esioireet
Potilailla saattaa esiintyä esioireena ummetusta jopa kaksikymmentä vuotta ennen Parkinsonin taudin puhkeamista. Toinen mahdollinen varhaisoire on hajuaistin katoaminen.
Motoriset oireet
Neljää motorista oiretta pidetään Parkinsonin taudin pääoireina: lepovapina, lihasjäykkyys, liikkeiden hitaus (bradykinesia) ja posturaalinen instabiliteetti. Tyypillisesti oireet ilmaantuvat ensin toisella puolen kehoa, josta ne vuosien mittaan leviävät molemminpuolisiksi. Näkyvien oireiden ilmaantumista edeltää vuosien mittainen piilevä vaihe.
Vapina on yleisin oire. Vaikka 30 prosentilla ei esiinny vapinaa Parkinsonin taudin alkuvaiheessa, useimmilla se kehittyy taudin edetessä. Se on tavallisesti tyypiltään lepovapinaa: raajan ollessa levossa vapina on voimakkaimmillaan, mutta katoaa vapaasta tahdosta suoritetun liikkeen tai unen aikana. Vapina on voimakkaampi raajojen uloimmissa osissa, ja taudin alkuvaiheessa esiintyy tyypillisesti vain toisessa käsivarressa tai jalassa, muuttuen myöhemmin molemminpuoliseksi. Parkinsonintaudin vapinan värähtelytaajuus on 4−6 hertsiä.
Liikkeiden hidastuminen eli bradykinesia näkyy liikkeiden aloittamisen hankaluutena. Aloittamisen jälkeen liike on normaalia hitaampi. Huomaamatta tapahtuva liikehdintä, kuten käsien liikuttelu puhetta tehostamaan tai istuessa jalan nostaminen vuoron perään toisen päälle, saattaa vähentyä. Hitaus ilmenee kävellessä myötäliikkeiden vaimentumisena tai puuttumisena: käsi tai kädet eivät heilahtele rennosti kävelyn tahtiin. Kasvojen lihasten hitaus saattaa aiheuttaa ilmeettömyyttä. Myös kielen ja nielun lihakset toimivat kankeammin, mikä voi aiheuttaa puheen muuttumista hiljaisemmaksi, epäselvemmäksi ja vivahteettomaksi. Hienomotoriikka kömpelöityy, mikä näkyy esimerkiksi kirjoitusvaikeuksina tai napittamisen hankaloitumisena.
Posturaalinen instabiliteetti on taudin myöhemmissä vaiheissa tyypillinen oire ja se johtaa huonontuneeseen tasapainoon ja toistuviin kaatumisiin. Jopa 38 prosentilla voi esiintyä kaatumisia, ja noin 13 % voi olla kaatumisia viikoittain, kaatumisten määrän ollessa yhteydessä Parkinsonin taudin vakavuuteen.
Muihin tunnistettuihin motorisiin merkkeihin ja oireisiin kuuluvat kävelytapaan ja asentoon liittyvät häiriöt kuten lyhentynyt askellus, puheen ja nielemisen häiriöt mukaan lukien dysfonia, kasvojen ilmeettömyys ja pieni käsiala, vaikkakin ilmenevien motoristen ongelmien kirjo voi olla suuri.
Neuropsykiatriset oireet
Parkinsonin tauti voi aiheuttaa neuropsykiatrisia oireita, jotka voivat vaihdella lievistä vakaviin. Oireisiin kuuluvat puheen, kognition, mielialan, ajattelun ja käyttäytymisen häiriöt.
Noin 60 prosenttia Parkinsonin tautia sairastavista sairastuu jossain vaiheessa psykoosiin ja noin 80 prosenttia dementiaan. Dementian esiintyvyys lisääntyy taudin keston myötä. Parkinsonin tautia sairastavilla on myös kohonnut riski rahapeliriippuvuuteen.
Muut oireet
Yli puolet Parkinsonin tautia sairastavista menettää hajuaistinsa. Muutokset autonomisessa hermostossa voivat johtaa myös ortostaattiseen hypotensioon, rasvoittuneeseen ihoon, liikahikoiluun, virtsankarkailuun ja seksuaalisen toiminnan häiriöihin. Parkinsonin tauti on yhteydessä myös silmiin ja näkökykyyn liittyviin poikkeavuuksiin kuten harventuneeseen silmien räpyttelytaajuuteen ja kuivasilmäisyyteen. Aisti- ja havainnointikyvyn muutoksiin voivat kuulua kiputuntemukset ja parestesia. Parkinson voi aiheuttaa myös unettomuutta, uupumusta ja laihtumista.
Oireiden painottuminen ja oireiden aiheuttama haitta ovat potilailla yksilölliset. Kaikki eivät välttämättä saa kaikkia mahdollisia oireita. Toimintakyky saattaa huonontua muutamassa vuodessa olennaisesti, mutta osa sairastuneista säilyy vähäoireisena useita vuosikymmeniä.
Samantapaisia oireita – parkinsonismia – esiintyy myös muissa sairauksissa (vaskulaarinen parkinsonismi, monisysteemiatrofia, supranukleaarinen pareesi, Lewyn kappale -tauti ja essentiaalinen vapina), sekä joidenkin lääkkeiden käytön yhteydessä (neuroleptit).
Oireiden etiologia ja taudin syyt
Aivojen keskiosissa sijaitsee tyvitumakkeita, joiden toimintaan liikkeiden säätely perustuu. Liikkeiden säätelyn vaatima impulssien kulku hermoradoissa perustuu dopamiini-välittäjäaineeseen. Parkinsonin taudissa dopamiinia valmistavan mustatumakkeen hermosoluja rappeutuu tai kuolee.
Parkinson-potilaan suoleen ja aivoihin kertyy alfasynukleiini nimistä proteiinia, joka on muuttunut liukoisesta muodosta liukenemattomaksi taikka sakaksi, joka muodostaa pallon muotoisia Lewyn kappaleita. Vuonna 2016 julkaistussa tutkimuksessa havaittiin, että liukenematon alfasynukleiini siirtyy suolistosta aivoihin. Lisäksi on havaittu, että Parkinson-potilailla on poikkeava suoliston mikrobikanta. On arveltu, että poikkeava bakteerikanta saattaa aiheuttaa tulehduksen, joka puolestaan lisää alfasynukleiinin muuntumista ei-liukoiseen muotoon. Myös torjunta-aineet saattavat vahingoittaa suolen hermoja.
Päävamma lisää Parkinsonin taudin riskin lähes nelinkertaiseksi ja myöhemmin saatu uusi päävamma kasvattaa riskiä entisestään. On olemassa viitteitä siitä, että lievähkökin päävamma altistaa merkittävästi Parkinsonin taudille. Riskiryhmässä ovat etenkin nyrkkeilijät. Parkinsonismia aiheuttavat myös eräät aivoja vaurioittavat huumausaineet, kuten ekstaasi ja metamfetamiini.
Torjunta-aineille altistumisen ja päävammojen on havaittu myös olevan yhteydessä lisääntyneeseen riskiin saada Parkinsonin tauti. Maaseutuympäristö sekä kaivoveden juonti voivat olla riskitekijöitä, sillä nämä ovat epäsuoria tapoja altistua torjunta-aineille.
Korkea ikä ja lähisukulaisten sairastuminen tautiin ovat tilastollisesti altistavia tekijöitä. Perinnöllistä mekanismia ei ole kuitenkaan löydetty.
LRRK2 geeni koodaa proteiinia nimeltään dardariini. Nimi dardariini on peräisin baskin kielen vapinaa tarkoittavasta sanasta, koska tämä geeni tunnistettiin ensimmäisenä Englannista ja pohjois-Espanjasta peräisin olevista suvuista. Mutaatiot LRRK2 -geenissä ovat yleisin tunnettu familiaalisen Parkinsonin taudin syy.
Diagnoosi ja hoito
Diagnoosi perustuu aina kliiniseen tutkimukseen, jonka suorittaa neurologi. Diagnosointi voi olla hankalaa, koska tautia ei voida todeta laittein tai mittauksin, vaan ainoastaan taudinkuvan perusteella. Aivojen dopamiiniaineenvaihdunnan kuvantamistutkimuksella (SPECT, PET) voidaan varmistaa epäselvää diagnoosia ja helpottaa erotusdiagnostiikkaa muun parkinsonismin suhteen. Jos tauti todetaan, sitä voidaan hoitaa ensisijaisesti lääkkeillä ja fysioterapialla.
Lääkkeet
Parkinsonin taudin lääkkeet ovat keskushermostoon vaikuttavia, ja niistä käytetyin on levodopa. Levodopasta muodostuva dopamiini lievittää Parkinsonin taudin oireita kuten vapinaa ja lihasjäykkyyttä. Levodopa aiheuttaa kuitenkin pitkään käytettynä tahattomia pakkoliikkeitä ja voi lisäksi aiheuttaa psyykeen ja mielialaan kohdistuvia haitallisia vaikutuksia. Levodopa-hoidon aloittamista pyritään lykkäämään nuorilla potilailla, koska sen teho vähenee ajan myötä.
Muita parkinsonin taudin lääkkeitä ovat muun muassa:
Eri lääkkeillä voi joillakin potilailla ilmetä erityyppisiä sivuvaikutuksia, usein esimerkiksi unihäiriöitä, lisäksi tahattomia liikkeitä ja joskus harvoin aistiharhoja tai maanisuutta.
New England Journal of Medicinessä julkaistu tutkimus antoi viitteitä siitä, että taudin etenemistä olisi pystytty hidastamaan varhain aloitetulla MAO-B estäjiin kuuluvalla rasagiliini-lääkityksellä. Jälkeenpäin lääkeyrityksen rahoittamaa tutkimusta on kritisoitu huolimattomista tutkimusmenetelmistä. Rasagiliinin vaikutus taudin etenemiseen ei ole saanut uutta tutkimusnäyttöä.
Fysioterapia
Lääkehoidon ohella tarvitaan fysioterapiaa. Sillä voidaan tehokkaasti ehkäistä lihasjäykkyyden ja tasapainohäiriöiden tuottamia ongelmia. Ilman fysioterapiaa – ja sen kanssakin – lihas- ja tasapaino-oireista voi kuitenkin tulla tautia sairastavalle elämää rajoittava ongelma, joiden takia monet joutuvat muuttamaan hoitokotiin tai järjestämään kotihoitoa selvitäkseen päivittäisistä toimista.
Muut hoitokeinot
Neurokirurgisesta hoidosta (DBS-hoito eli aivojen syvien osien sähköstimulaatio) on hyötyä potilaille, joilla esiintyy asianmukaisesta lääkehoidosta huolimatta vaikeita tilanvaihteluita ja lääkityksen aiheuttamia häiritseviä tahattomia liikkeitä. Operaatio ei poista oireita, mutta vähentää niitä.
Lääkehoidon yksi muoto on lääkeaineen vieminen suoraan ohutsuoleen vatsanahan läpi menevän letkun avulla. Kehon ulkopuolella oleva pumppu annostelee levodopaa ja karbidopaa (tällä hetkellä vain lääkenimellä Duodopa) sisältävää geeliä ohjelmoinnin mukaan suoraan ohutsuoleen. Suun kautta otetussa levodopa-karbidoba -lääkityksessä on ongelmana lääkityksen tarkka ajanotto tiettyinä kellonaikoina, ja esimerkiksi ruoan mukana tuleva proteiini heikentää lääkeaineiden imeytymistä vatsalaukussa, joten lääkkeenotto pitää ennakoida säännöllisten ruokailuaikojen mukaan. Neurologi arvioi, kenelle Duodopa-hoito voidaan aloittaa. Tätä hoitomuotoa kokeillaan ensin vuodeosastojaksolla. Lääkeainetta varten laitetaan potilaalle nenän kautta letku ohutsuoleen asti. Tuolloin voidaan säätää potilaalle sopiva annostelu.
Hoitojen tulevaisuus
Kantasolututkimuksen toivotaan tuovan apua Parkinsonin taudin hoitoon. Herantis Pharma ilmoitti vuonna 2018 tutkivansa menetelmää, jossa hermokasvutekijöitä aivoihin toimittamalla voitaisiin ehkäistä hermojen vaurioita ja jopa palauttaa vaurioituneiden solujen toimintaa.
Sokerittomissa makeisissakin makeutusaineena käytetty mannitoli antoi lupaavia tuloksia kärpäskokeissa vuonna 2013. Leukemialääkkeenä käytetyn nilonitibin mahdollisuuksia parkinsonlääkkeenä tutkitaan paraikaa. Diabeteslääkkeenä käytetyn exenatidin on havaittu lievittävän Parkinsonin taudin motorisia oireita ja sen ominaisuuksia parkinsonlääkkeenä tutkitaan.
Parkinson-yhdistykset ja Parkinson-liitto
Suomen ensimmäinen Parkinson-yhdistys perustettiin Kuopiossa 1984, ja kattojärjestö, entiseltä nimeltään Suomen Parkinson-liitto, nykyiseltä nimeltään Liikehäiriösairauksien liitto, on toiminut Turussa vuodesta 1990. Liikehäiriösairauksien liitto koostuu yhteensä 23 yhdistyksestä, joiden yhteinen jäsenmäärä on noin7500 jäsentä. Parkinson-yhdistyksiä löytyy eri puolelta maata.
Parkinson-liitto järjesti aiemmin sopeutumisvalmennuskursseja Turussa sijaitsevassa erityisosaamiskeskus Suvituulessa sekä yhteistyössä Avokuntoutus Aksonin kanssa ympäri maata.
Daniel De Silva
Daniel Peter De Silva (s. 6. maaliskuuta 1997 Perth ) on australialainen jalkapalloilija, pelipaikaltaan hyökkäävä keskikenttäpelaaja. Hän edustaa A-Leaguessa pelaavaa Perth Glorya, ja siirtyy kesällä 2015 Serie A:n AS Romaan.
Sähkörauskut
Sähkörauskut (Torpedinidae) on sähkörauskukaloihin kuuluva kalaheimo, jonka lajeja tavataan valtameristä.
Kirous (romaani)
Kirous on Stephen Kingin kirjoittama kauhuromaani, joka julkaistiin alkukielellään englanniksi vuonna 1984. King kirjoitti tämän romaaninsa, kuten muutamat muutkin, salanimellä Richard Bachman.
Sähkörauskut
Taksonomia
Vanhimmat sähkörauskuihin kuuluvien lajien fossiileista on ajoitettu eoseenikauden alkupuolelle. Nykyään eläviä lajeja on 22 kahdessa suvussa. Heimo jaetaan kahteen alaheimoon Torpedininae, johon kuuluvat Torpedo-suvun lajit ja Hypninae, johon kuuluu ainoastaan yksi laji, lautasrausku (Hypnos monopterygium). Toisinaan lautasrausku luokitellaan kuuluvaksi omaan heimoonsa Hypnidae.
Kirous (romaani)
Kirous on saanut inspiraationsa osittain Kingin omasta elämänvaiheesta, jolloin hän painoi 107 kg ja lääkäri oli kehottanut häntä laihduttamaan ja lopettamaan tupakoinnin. Vaikka King lopulta laihtui, häntä harmitti, kun päätös laihduttamisesta ei ollut hänen omansa vaan tapahtunut lääkärin painostuksesta. Niinpä Kirouksen keskeinen idea syntyi Kingin mielikuvasta, jossa henkilö alkaa laihtua, mutta ei pystykään lopettamaan.
Sähkörauskut
Anatomia
Suurin sähkörauskulaji voi kasvaa noin 180 cm:n mittaiseksi, mutta yleensä kalat jäävät alle metrin kokoisiksi. Rintaevät ovat leveät ja antavat ruumiille kiekkomaisen muodon. Päästä kiekko on yleensä melko suora. Rintaevissä on munuaisen muotoiset sähköelimet, jotka voivat sysisähkörauskulla (Torpedo nobiliana) tuottaa jopa 220 V jännitteen. Torpedo-suvun lajeilla selkäeviä on kaksi, joista etummainen on selvästi takimmaista kookkaampi. Pyrstö on melko paksu ja pyrstöevä kookas. Lautasrauskulla pyrstö on hyvin lyhyt ja selkäevät pienet. Lajien hampaat ovat pienet ja teräväkärkiset. Sähkörauskut lisääntyvät ovovivipaarisesti.
Levinneisyys ja elinympäristö
Sähkörauskuja tavataan lauhkeista ja lämpimistä vesistä. Ne elävät Atlantissa Välimeri mukaan luettuna, Intian valtameressä ja Tyynessämeressä. Lajit elävät pääasiassa matalissa vesissä rannikolla tyypillisesti pohjalla. Joitakin lajeja tavataan 360 metrin syvyydestä. Sähkörauskulajit elävät hiekkaisilla ja mutaisilla pohjilla, jonne ne voivat kaivautua väijymään saalista. Kalojen ravinto koostuu pienistä kaloista ja selkärangattomista eläimistä. Saaliinsa ne tainnuttavat sähköiskulla. Toisinaan niitä saadaan trooleilla sivusaaliina, mutta lajeilla ei ole kaupallista merkitystä.
Kirous (romaani)
Kiroukseen perustuva elokuva Vainottu sai 1996 ensi-iltansa. Sen on ohjannut Tom Holland. Elokuvassa näyttelevät muun muassa Robert John Burke, Michael Constantine ja Joe Mantegna.
To Die For
To Die For voi tarkoittaa ainakin seuraavia:
Roland TR-909
thumb|Roland TR-909
TR-909 on Rolandin vuonna 1983 julkaisema osin analoginen, osin sample-pohjainen rumpukone. Sen suunnitteli Tadao Kikumoto, ja se oli tarkoitettu muusikoille apuvälineeksi soittoharjoitteluun. Kuitenkin sen tuottamat rumpuäänet ovat jokseenkin kaukana aidoista, joten muusikot hylkäsivät laitteen nopeasti. Nykyiseen suosioon laitteen nostivat 1980-luvun lopulla tekno- ja housemuusikot, jotka ihastuivat laitteen tuottamiin ääniin ja ohjelmoitavuuteen.
Ari Suonpää
Ari Suonpää (s. 17. huhtikuuta 1962 Pori) on entinen suomalainen jalkapalloilija. Pelipaikaltaan hän oli laitapuolustaja.
Suonpää pelasi SM-sarjassa 17 ottelua kaudella 1987 ja 23 ottelua kaudella 1988 edustaen PPT:tä. Maaleja hän ei SM-tasolla tehnyt. Lisäksi Suonpää pelasi I divisioonassa yhteensä 49 ottelua ja teki neljä maalia kausina 1984–1985 ja 1991 edustaen Pallo-Iiroja.
Prairie City (Missouri)
Prairie City on paikallishallinnoton kunta Batesin piirikunnassa, Missourissa, Yhdysvalloissa.
Andersen
Andersen on norjalais-tanskalainen sukunimi, joka merkitsee Andersin poikaa.
Stillwater (Minnesota)
Stillwater on kaupunki Minnesotassa, Yhdysvalloissa. Se on Washingtonin piirikunnan keskus. Stillwaterissa on 18 225 asukasta (2010) Pinta-alaltaan kaupunki on 18,9 neliökilometriä ja se kuuluu Minneapolis-Saint Paulin suurkaupunkialueeseen.
Stillwater on yksi Minnesotan vanhimmista asutuskeskuksista. Se perustettiin vuonna 1843 ja kaupunginoikeudet se sai vuonna 1854. Stillwater oli alkuaikoinaan menestyvä metsäteollisuuskaupunki. Stillwaterissa pidettiin vuonna 1848 kokous, joka johti Minnesotan osavaltion perustamiseen.
Stillwaterin sijainti lähellä Minneapolisin ja Saint Paulin kaupunkeja on auttanut turismin kasvuun. Kaupungin nähtävyyksiin kuuluvat St. Croixin joenvarsialue, Washingonin piirikunnan museo ja monet historialliset rakennukset kaupungin varhaisesta menestyksestä.
Elokuvan Rohto (The Cure) tapahtumat sijoittuvat pääosin Stillwaterin kaupunkiin.
Uuno Tiirikkala
Uuno Vilhelm Tiirikkala oli suomalainen jääkärieversti. Hänen vanhempansa olivat maanviljelijä Juho Tiirikkala ja Ida Mattinen. Hänet vihittiin avioliittoon vuonna 1934 Kerttu Inkeri Lampenin kanssa.
Opinnot
Tiirikkala kävi Lahden kauppakoulun vuosina 1913–1914 ja suoritti yksityisesti kahdeksannen luokan Hämeenlinnan lyseossa vuonna1929. Tiirikkala oli kuuntelu-upseerina Kadettikoulussa vuosina 1919–1920 ja suoritti hyökkäysvaunukurssin vuonna 1924 sekä sotilaspedagogisen kurssin vuonna 1925. Taistelukoulun komppanianpäällikkökurssin hän suoritti vuosina 1927–1928 ja Jyväskylän hiihtokokeilukurssin vuonna 1934 sekä konekivääri- ja kranaatinheitinkurssin vuosina 1935 ja 1938.
Jääkärikausi
thumb|300px|Jääkäripataljoona 27:n tiedonanto-osasto, kuvaan merkitty osaston johtajat [[Birger Homén ja Eric Heimbürger.]] Tiirikkala liittyi vapaaehtoisena Saksassa sotilaskoulutusta antavan jääkäripataljoona 27:n 1. komppaniaan 6. maaliskuuta 1916, josta hänet siirrettiin 53 muun miehen kera 2. lokakuuta 1917 perustettuun pataljoonan tiedonanto-osastoon. Hän otti osaa taisteluihin ensimmäisessä maailmansodassa Saksan itärintamalla Misse-joella, Riianlahdella ja Aa-joella.
Suomen sisällissota
Tiirikkala saapui Suomeen (Vaasaan) jääkäreiden pääjoukon mukana vänrikiksi ylennettynä 25. helmikuuta 1918. Hänet komennettiin Suomen sisällissotaan aluksi joukkueenjohtajaksi ja myöhemmin komppanianpäälliköksi 5. jääkärirykmentin 15. jääkäripataljoonan 2. komppaniaan. Sisällissodan taisteluihin hän otti osaa Karjalankannaksella.
Sisällissodan jälkeinen aika
Tiirikkala toimi sisällissodan jälkeen opettajana Helsingissä kesällä 1918 pidetyillä tiedonantokursseilla. Kurssien jälkeen hänet siirrettiin 18. elokuuta 1918 alkaen nuoremmaksi upseeriksi Vuoristoprikaatin tiedonanto-osastoon. Vuoristoprikaatista hänet siirrettiin 20. marraskuuta 1918 Laatokan jalkaväkirykmentti n:o 6:n 2. pataljoonaan ja edelleen 15. joulukuuta 1918 alkaen 3. Divisioonan tiedonanto-osastoon. Seuraavaksi hänen viestitaidoistaan sai tuta Kenttälennätinpataljoona, jonne hänet siirrettiin 16. joulukuuta 1919.
Kenttälennätinpataljoonasta hänet siirrettiin aliupseerikoulun johtajaksi Pohjois-Savon rykmenttiin 12. tammikuuta 1921, josta hänet siirrettiin komppanianpäälliköksi 20. huhtikuuta 1921 alkaen 2. konekiväärikomppaniaan. Pohjois-Savon rykmentistä hänet siirrettiin aliupseerikoulun johtajaksi Suomen valkoiseen kaartiin itsenäisyyspäivänä vuonna 1929. Seuraavaksi hänet nimitettiin 1. syyskuuta 1931 Vöyrin pataljoonan komentajaksi ja 19. joulukuuta 1931 saman pataljoonan aliupseerikoulun johtajaksi ja edelleen 1. heinäkuuta 1937 Lapuan pataljoonan komentajaksi.
Luottamustoimet
Tiirikkala toimi Pohjois-Savon rykmentin kunnianeuvoston jäsenenä vuosina 1925–1926 ja Suomen valkoisen kaartin kunnianeuvoston puheenjohtajana vuosina 1932 ja 1937 sekä 1. Divisioonan kunniatuomioistuimen jäsenenä vuonna 1934. Kaartilaisen päätoimittajana hän toimi vuosina 1932–1934 ja Tuusulan kunnanvaltuuston jäsenenä vuosina 1937–1939 sekä Tuusulan Voima-Veikkojen puheenjohtajana vuosina 1937–1938.
Tiirikkala toimi Tuusulan kunnanvaltuuston jäsenenä vuosina 1937–1941 ja kunnan tilintarkastaja vuosina 1939–1940 sekä Tuusulan Voima-Veikkojen kunniajäsenenä vuodesta 1940 alkaen. Hauhon Rintamamiesyhdistyksen kunniajäseneksi hänet valittiin vuonna 1943. Hän istui myös monissa johtokunnissa muun muassa Silkkiteos Oy:ssä, Tuusulan Ratsastajissa, Tuusulan Hevosystävissä, Oriyhdistyksessä ja Keski-Uudenmaan Ampumaseurassa.
Talvi-, jatko- ja Lapinsota
Välirauhan aikana Tiirikkala komennettiin Jalkaväenkoulutuskeskus 9:n päälliköksi, mistä hänet siirrettiin myöhemmin komentajaksi 11. Divisioonan Hanhikosken harjoituskeskukseen. Hanhikoskelta hänet siirrettiin Jalkaväkirykmentti 31:n komentajaksi ja edelleen Kanta-Hämeen suojeluskuntapiirin 8. alueen päälliköksi.
Jatkosodan puhjettua hänet määrättiin komentajaksi Jalkaväkirykmentti 44:n 2. pataljoonaan, josta hänet siirrettiin myöhemmin komentajan viransijaiseksi Jalkaväkirykmentti 23:een. Jatkosodassa hän osallistui taisteluihin Laatokan Karjalassa, Aunuksessa ja Syvärillä. Vielä vuoden 1941 puolella hänet siirrettiin pois rintamajoukoista ja hänet sijoitettiin suunnittelu-upseeriksi 6. Armeijakuntaan ja toimi samalla Upseerien taistelukurssin johtajana. Vuonna 1942 hänet siirrettiin ensimmäiseksi koulutusupseeriksi Jalkaväenkoulutuskeskus 1:een, josta hänet siirrettiin Pataljoonankomentajaksi Jalkaväen aliupseerikouluun, missä tehtävässä hän olikin vuoteen 1944 saakka, jolloin hänet siirrettiin komentajaksi Jalkaväenkoulutuskeskus 29:ään.
Vielä kumminkin tarvittiin Tiirikkalan sotilasosaamista ja hänet lähetettiinkin Lapinsotaan. Hän sai komentoonsa Jalkaväkirykmentti 8:n, jonka komentajana hän osallistui taisteluihin Lapissa, missä hän haavoittui miinasta 14. toukokuuta 1945 Harjuvaarassa.
Sotien jälkeinen aika
Sotien jälkeen Tiirikkala jatkoi Jalkaväkirykmentti 8:ssa, mutta nyt komentajan viransijaisena vuoteen 1946 saakka. Edellä mainittuna vuonna hänet nimitettiin Jääkäripataljoona 3:n komentajaksi, jossa virassa hän toimi vuoteen 1948 saakka, jolloin hän erosi vakinaisesta palveluksesta ja siirtyi Silkkiteos Oy:n palvelukseen. Hänet haudattiin Tuusulaan.
Rolandin laulu
pienoiskuva|Rolandin kuolema. Keskiaikaisen käsikirjoituksen kuvitusta. Rolandin laulu on vanha ranskalainen eeppinen runoelma. Se kertoo Kaarle Suuren sodasta Espanjan ”saraseeneja” vastaan. Runoelman sankari on kreivi Roland, Kaarle Suuren armeijan jälkijoukkojen komentaja. Roland joukkoineen joutuu väijytykseen, sillä Rolandin isäpuoli Ganelon on kavaltanut heidät, ja he kaatuvat taistelussa. Ennen kuolemaansa Roland kutsuu kuuluisalla torvellaan Olifantilla avukseen keisarin, joka kostaa hänen puolestaan.
Taru perustuu todelliseen historialliseen, joskin melko vähämerkityksiseen, tapahtumaan, jossa baskit hävittivät maureja vastaan käymästään sodasta palaavan Kaarle Suuren jälkijoukon 15. elokuuta 778. Rolandin laulussa baskit ovat vaihtuneet saraseeneiksi ja taistelu on saanut todellista paljon suuremman merkityksen.
Seuraavassa suomeksi käännetty katkelma Rolandin laulusta:
Rolandin laulun runot ovat ylistäviä, sankarillisia ja vähemmän todenmukaisilta tuntuvia. Tämä teos kuvastaakin ristiretki- ja ritariajan henkeä ja siinä korostuvat kristilliset ja kansalliset arvot. Laulun suosion takia esimerkiksi monissa Saksan kaupungeissa on keskiajalta säilyneitä Rolandin patsaita (korkein Bremenissä, 5 metriä korkea).
Todellinen syy Kaarlen marssiin Espanjaan oli se, että eräät arabiylimykset olivat pyytäneet häntä apuun Cordoban kalifin kostoretkeä vastaan. Tällöin Kaarle olisi saattanut saada hallintoaluettaan levitetyksi pitkälle Espanjaan saakka. Hän oli tarkkaan laskelmoinut retkensä ja kun hän ei saanutkaan odotusten mukaisia apujoukkoja Espanjasta, ei suuria voittojakaan tullut. Kotimaata puolustamaan Kaarle lähti saksien aloitettua kapinansa.
The Jack Vance Treasury
The Jack Vance Treasury on vuonna 2007 ilmestynyt kokoelma Jack Vancen novelleja ja pienoisromaaneja kirjailijan uran varrelta. Kirja sisältää Jack Vancen esipuheen ja kirjailija George R. R. Martinin johdannon. Teoksen toimittivat Terry Dowling ja Jonathan Strahan ja sen julkaisi Subterranean Press.
Efbet liga
Efbet liga on Bulgarian korkein sarjataso jalkapallossa. Se on perustettu vuonna 1948. Liigassa pelaa 14 joukkuetta. Menestynein seura on 31 mestaruutta voittanut TsSKA Sofia.
Liigan voittaja pääsee osallistumaan Mestarien liigan karsintoihin ja sijoille 2–3 sijoittuneet joukkueet osallistuvat Eurooppa-liigan ja Konferenssiliigan karsintoihin yhdessä Bulgarian cupin voittajan kanssa.
Bulgarian mestarit
Bulgarian mestaruudesta on pelattu kaudesta 1923—1924 lähtien. Vuoteen 1937 asti mestaruus ratkaistiin cup-muotoisesti alueellisten mestarien välillä. Vuosina 1938—1940 pelattiin mestaruussarja, minkä jälkeen palattiin takaisin cup-muotoon. Kaudeksi 1948—1949 perustettiin jälleen sarjamuotoinen liiga.
Safedo
Safedo Oyj (ent. Merplast) on suomalainen yhtiö, joka keskittyy työpaikkojen työturvallisuuden digitalisointiin ja erityisesti ensiapuvalmiuteen.
Yritys järjesti joulukuussa 2014 onnistuneesti osakeannin (joukkorahoitus) Invesdor Oy:n kautta, jossa se keräsi pääomaa yhteensä 130 000 euroa ja samassa yhteydessä vahvisti hallitusta kahdella uudella jäsenellä. Osakeannilla yhtiön osakkaiden lukumäärä nousi 85 henkilöön. Yhtiön osake on arvo-osuusjärjestelmässä. Yhtiö ilmoittaa asiakasmääräkseen noin 25 000 yritystä ja yhteisöä.
Historia
Yhtiö on perustettu vuonna 2005. Ensimmäiset vuodet yhtiö toimi Tervosta käsin, jossa sillä oli ajanvarauskonttori sekä varasto. Myöhemmin yhtiön kasvaessa toimipaikka siirtyi Kuopioon, jossa yhtiöllä on nykyisin ajanvaraustoiminnot, asiakaspalvelu ja varasto. Yrityksen perustivat Marko ja Minna Parviainen.
Yhtiön hallituksen puheenjohtaja oli 20. kesäkuuta 2022 saakka Teuvo Rintamäki ja toimitusjohtaja Marko Parviainen. Kesäkuussa 2022 yhtiöstä tuli osa Presto-konsernia.
Yhtiön tuotteet ja palvelut
Yhtiöllä on kolme segmenttiä, joissa se toimii: 1) ensiaputarvikkeet, 2) koulutukset, sekä 3) maallikkodefibrillaattorit. Yhtiö on ilmoittanut digitalisoivansa toimialaansa ja aikovansa tuoda uusia tuotteita ja palveluita vuosien 2020-2025 aikana asiakkailleen. Yhtiö tunnetaan aiemmin erityisesti defibrillaattoreistaan, joiden osalta se on markkinajohtaja Suomessa. Toimitettujen defibrillaattoreiden osalta on jo saatu käyttötapauksia useista eri kohteista Suomessa. Defibrillaattoreiden lisäksi yritys toimittaa työpaikoille ensiaputarvikkeita ja järjestää erilaisia turvallisuuteen liittyviä koulutuksia eri muodoissa (luokkaopetus, hybridi, webinaari tai kokonaan verkossa).
Beaumont
Beaumont voi tarkoittaa ainakin seuraavia:
Safedo
Yhtiön tuotteet ja palvelut
Yhtiöllä on oma EU-laajuisesti rekisteröity Safedo-brändi, jonka lisäksi yhtiön edustuksessa on kansainvälisesti tunnettu tuotemerkki runsaan ulkoisen verenvuodon hallintaan tarkoitettu Celox-hemostaatti. Yhtiö on saanut asiakkaikseen useita julkisia yhteisöjä, kuten Helsingin, Turun ja Vantaan kaupungit.
Yhtiö on tuonut useita omia tuotteita vuosina 2020–2021. Esimerkkinä näistä voidaan mainita Safedo-ensiapupiste, Safedo-silmähuuhdepiste, Safedo-palovammapiste, ensiavun verkkokurssit ja älyensiapupiste, joka mahdollistaa ensiapuvalmiuden ylläpidon automatisoinnin. Yhtiö markkinoi ratkaisua kansainvälisesti First aid as a Service™ -tavaramerkillä.
Ensiapukurssi verkossa omaan tahtiin (4, 8 ja 7 oppituntia)
Yhtiö sai ensimmäisenä suomalaisena toimijana Traficomin hyväksynnän omaan tahtiin suoritettavalle ammattiautoilijan ensiapukurssille.
Safedo-työturvallisuuskoulutus
Yhtiö haastaa omalla työturvallisuuskoulutuksella alalla vakiintuneita toimijoita, kuten Työturvallisuuskeskuksen (TTK) Työturvallisuuskortin. Yhtiö kertoo oman ratkaisunsa eduksi muun muassa tasalaatuisuuden, mahdollisuuden räätälöidä sisältöä tasalaatuisesti, mahdollisuuden suorittaa työturvallisuuskoulutuksen omaan tahtiin ja sen, että koulutus on työnantajalle huomattavasti kustannustehokkaampi. Verkossa suoritetun koulutuksen esteettömyys on parempi ja ympäristövaikutus neutraali.
Aroharmaalokki
Aroharmaalokki (Larus cachinnans) on harmaa isokokoinen lokki. Se on taksonomialtaan ongelmallinen: joko oma lajinsa (Larus cachinnans) tai saman lajin alalaji etelänharmaalokin  (Larus michahellis) kanssa. Aikaisemmin luettiin harmaalokin alalajiksi.
Koko ja ulkonäkö
Sen pituus on 60–68 cm, siipien kärkiväli on 140–150 cm ja paino 800–1 500 g. Väritys muistuttaa harmaalokkia, mutta jalat ovat kirkkaamman keltaiset ja pää sirompi. Nuoren linnun pää valkoisempi, nokka pidempi ja suorempi, jalat pidemmät ja selkäpuoli tummemman ruskea kuin tyypillisillä harmaalokeilla, mutta tuntomerkit menevät päällekkäin ja varma määritys on erittäin vaikeaa.
Levinneisyys
Pesimispaikan perusteella aroharmaalokki voidaan jakaa alalajeihin:
Aroharmaalokki elää laajalla alueella Etelä-Euroopassa, Välimeren rannikolla ja eteläisessä Aasiassa. Erityisesti nuoret linnut liikkuvat pohjoiseen ja niitä tavataan säännöllisesti Itämeren alueella. Suomessa harvinainen vieras vierailee erityisesti kaatopaikoilla kesäisin.
Robert J. Bentley
Ammatiltaan Bentley on lääkäri, erityisalanaan dermatologia. Hänen poliittinen uransa alkoi vuonna 2002, jolloin hänet valittiin Alabaman edustajainhuoneen jäseneksi.
Trijntje Oosterhuis
Judith Katrijntje "Trijntje" Oosterhuis (s. 5. helmikuuta 1973) on alankomaalainen laulaja. Hän aloitti uransa vuonna 1987 perustaessaan Total Touch -yhtyeen veljensä Tjeerd Oosterhuisin kanssa. Soolouralle hän siirtyi 2000-luvun alussa. Oosterhuis edusti Alankomaita vuoden 2015 Eurovision laulukilpailussa kappaleella Walk along. Kappale sijoittui semifinaalissa sijalle 14. eikä päässyt finaaliin.
Oosterhuis voitti Barbara Dex -palkinnon vuonna 2015.
Kamo-jinja
Kamo-jinja (, ’Kamon pyhäkkö’) voi viitata kahteen šintolaiseen pyhäkköön Kiotossa:
Sysop
Sysop (engl. System Operator) on BBS-järjestelmän ylläpitäjä. Sysop on purkkinsa valvoja. Useimmiten purkki on oma ja henkilökohtaisella tietokoneella. Järjestelmässä ollut käyttäjä pystyi yleensä kutsumaan sysoppia reaaliaikaiseen chat-keskusteluun.
Joissakin BBS-ohjelmistoissa cosysop on tarkoitettu sysopin apulaiseksi hieman vähemmin oikeuksin.
Sysopin tehtäviin kuuluu järjestelmän (niin laitteiston kuin ohjelmiston) ylläpito. Laitteiston hallinnan ongelmakenttiä ovat laiterikot, kuten dial-up-modeemien rikkoontumiset (esimerkiksi salaman vaikutuksesta) ja kiintolevyjen rikkoutumiset. Ohjelmistopuolen ylläpidon suurimpia tehtäviä on uusien BBS-ohjelmistoversioiden asentaminen.
Käyttäjänhallinta on yksinkertaisimmillaan uusien käyttäjien hyväksymisestä aina monitahoisiin sosiaalisiin suhteisiin painottuvaa hallintaa. Sysop valvoo omaa purkkiaan, hyväksyy uusia käyttäjiä sekä epää tai laskee huonosti käyttäytyvien käyttäjien oikeustasoa.
Sysopin tehtäviin kuuluu myös tiedostojen lisäys ja poisto tiedostoalueilta, jos tehtävää ei ole delegoitu muille. BBS:n tiedotteiden eli bulletiinien ylläpito kuuluu myös Sysopille.
Bulletin board system
Merivuokot
Merivuokot (Actiniaria) ovat meressä eläviä kukan muotoisia selkärangattomia, korallien ja meduusoiden lähisukulaisia.
Vuokkokalat voivat elää merivuokkojen kanssa symbioosissa, jolloin vuokon polttavat lonkerot suojaavat kalaa, ja kala pudottelee ruoantähteitä vuokolle. Vuokkokalan ihon pinnan limakerros suojaa sitä merivuokon polttiaisnesteeltä.
Levinneisyys
Merivuokkoja elää kaikissa maailman merissä matalilta vuorovesirannoilta jopa yli 10 000 m:n syvyyteen. Osa lajeista elää myös suolaisilla marskirannoilla. Suurimmillaan lajirunsaus on trooppisissa vesissä.
Saalistus
Merivuokot elävät paikallaan saalista odottaen. Niiden lonkeroissa on polttiaissoluja eli nematokystejä. Kunkin nematokystin sisällä on kierteellä ohut, piikkipäinen ja myrkyn täyttämä ontto rihma. Kosketusärsytys saa tuhannet polttiaissolut laukeamaan sekunnin murto-osassa. Rihmat sinkoutuvat ulos ja lävistävät uhrin ihon, jolloin myrkky vapautuu. Merivuokko nielee lamaantuneen tai kuolleen saaliinsa kokonaisena ja sulattaa sen ontelossaan. Saaliiksi kelpaa mikä tahansa lähelle uskaltautuva otus, kuten kala, mato, pikkuäyriäinen tai pieni planktoneläin.
Singaporen taistelu
Singaporen taistelu oli 8.–15. helmikuuta 1942 käyty taistelu Japanin asevoimien ja Singaporen saarta puolustaneiden brittiläisten, australialaisten ja intialaisten joukkojen välillä. Singapore oli huomattava laivastotukikohta, jota kutsuttiin sen linnoituksiin viitaten nimellä ”Idän Gibraltar”. Tomoyuki Yamashitan komentamat japanilaiset olivat edenneet Singaporen tuntumaan heidän noustuaan maihin Malaijalla, ja sitä seurasi 8. helmikuuta maihinnousu Singaporeen. Puolustajia komentaneen Arthur Percivalin katsotaan usein syyllistyneen useisiin virheisiin puolustusta suunniteltaessa ja Singaporen huomattavasti hyökkääjiä määrällisesti vahvemmat puolustajat antautuivat 15. helmikuuta.
Luettelo vähintään 10 Itä–Länsi-ottelua pelanneista pesäpalloilijoista
Tämä on Luettelo vähintään 10 Itä-Länsi-ottelua pelanneista pesäpalloilijoista. Kaikkiaan 40 miestä ja 22 naista on pelannut vähintään 10 pesäpallon Itä-Länsi-ottelua.
Singaporen taistelu
Tausta
pienoiskuva|vasen|Singaporen puolustusvarustuksiin kuulunut rannikkotykki. Singaporen laivastotukikohdan rakentaminen oli aloitettu Washingtonin sopimuksen solmimisen jälkeen vuonna 1923. Saaren puolustusvarustuksia vahvistettiin 1930-luvun puolivälillä, ja siitä puhuttiin ”Idän Gibraltarina”, jonka tehtävänä oli suojella paitsi brittien hallitsemia maita alueella, mutta myös Australiaa ja Uutta-Seelantia. Saaren ja sen linnoitusten odotettiin kestävän mahdollista piiritystä vähintään 180 päivää. Singaporen saaren Johorensalmen vastainen pohjoisrannikko oli kuitenkin linnoittamaton.
Britit pyrkivät pitkään pitämään yllä hyviä suhteita Japaniin sodan uhan kasvaessakin. Sodan uhka kasvatti edelleen Malaijan ja Singaporen merkitystä. Toisen maailmansodan syttyessä vuonna 1939 alueella tuotettiin noin 40 % maailman kumista ja 60 % tinasta. Japanin asema hankaloitui heinäkuussa 1940, kun Yhdysvallat asetti maalle esimerkiksi raudan, öljyn ja aseiden toimituksia koskevia rajoituksia. Seuraavan kuun puolella Yhdysvallat, Alankomaat ja Britannia jäädyttivät Saksan kanssa liittoutuneen Japanin omaisuuden ja sen ulkomaankauppaa kiristettiin entisestään. Japanissa pakotteet loivat pohjaa laajentumishaluille Kaakkois-Aasian rikkaille luonnonvaroille. Vielä syksyllä 1941 Japani kävi neuvotteluja pakotteiden helpottamiseksi, mutta neuvottelujen kariudutta alettiin suunnitella hyökkäystä.
Japanilaisten suunnitelman mukaan läntiselle Tyynellemerelle ja Etelä-Kiinan meren ympärille luotaisiin varmistettu kehä viiden japanilaisen armeijan vallatessa viisi pääkohdetta alueella. Eteneminen Malaijaan ja Singaporeen oli kenraali Tomoyuki Yamashitan komentaman 25. armeijan vastuulla. Japanilaiset olivat hyvin perillä Singaporen puolustuksen heikkouksista. Malaijalla asuneet japanilaiset olivat lähettäneet tietoja alueen puolustuksista Tokioon Sinaporen pääkonsulin kautta.
Brittijoukkoja Malaijalla ja Singaporessa komensi kenrtaaliluutnantti Arthur Percival. Hänen alaisiaan olivat muun muassa III intialaista armeijakuntaa komentanut kenraaliluutnantti Lewis Heath ja australialaisten joukkojen komentaja kenraalimajuri Henry Gordon Bennett. Hieman ennen sodan syttymistä 2. joulukuuta Singaporeen saapui myös amiraali Thomas Phillipsin komentama neljän hävittäjän saattama HMS Prince of Walesin ja HMS Repulsen käsittänyt eskaaderi. Britit uskoivat, että japanilaiset eivät hyökkäisi saarta vastaan vahvistuksien saavuttua. Percival ei myöskään suostunut rakennuttamaan puolustuslinjoja todeten niiden heikentävän joukkojen hyökkäyshenkeä. Brittien suunnitelman mukaan japanilaisten hyökätessä toteutettaisiin niin sanottu operaatio Matador eli eteneminen Thaimaan eteläosiin.
Malaijan taistelu
pienoiskuva|vasen|Kartta Singaporesta ja sitä puolustavista joukoista hieman ennen taistelujen alkua helmikuussa 1942. Australian ilmavoimien kone havaitsi japanilaisia sotalaivoja ja miehistönkuljetusaluksia Kota Bharun alueella niemimaan koillisosassa 6. joulukuuta 1941. Kyseessä olivat Thaimaan Kran kannakselle Patanin ja Singoran satamiin 25. armeijan japanilaisjoukkoja kuljettaneet alukset. Singaporessa ongelmia osattiin odottaa näin jo etukäteen, toisin kuin esimerkiksi Pearl Harbourissa seuraavana päivänä. Brittien Kaukoidän ylipäällikkö kenraali Robert Brooke-Popham ei kuitenkaan antanut päätöstä operaatio Matadorin toteuttamisesta. Keskiyöllä 7. joulukuuta japanilaiset nousivat maihin Malaijalla Kota Bharussa ja Thaimaahan saapuneet japanilaiset lentokoneet tekivät ensimmäisen ilmaiskun Singaporea vastaan 8. joulukuuta. Seuraavien muutaman päivän aikana Yamashita toi maihin 26 000 miestä sekä muutamia panssarivaunuja ja tykkejä. Percivalin alaisuudessa Malaijalla oli 60 000 etulinjan sotilasta ja yhteensä 90 000 miestä. Tosin kuin briteillä, monilla japanilaisilla oli aiempaa kokemusta sodasta Kiinassa. Malaijan pohjoisosat vallattiin nopeasti ja 10. joulukuuta japanilaisten lentokoneet upottivat Singaporesta merelle lähteneet Prince of Walesin ja Repulsen. Japanilaiset saavuttivat nopeasti myös ilmaherruuden.
Malaijalla japanilaiset etenivät määrällisesti suurempia brittiläisiä, australialaisia, intialaisia ja malaijilaisia yksiköitä vastaan työntäen näitä kohti niemimaan eteläkärkeä Johoressa. Percival ei suostunut vieläkään perustamaan puolustusasemia Johoriin. Lopulta Percivalin oli tunnustettava tappionsa niemimaalla. Yöllä 30.–31. tammikuuta määrättiin joukkojen vetäytyminen Singaporen saarelle. 5. Argyllin ja Sutherlandin ylämaalaispataljoonien ylitettyä pengertien Singaporeen tie räjäytettiin.
Taistelu Singaporesta
pienoiskuva|Ilmaiskun uhri, kuollut lapsi ja kaksi surevaa naista. Yamashitan joukot olivat edenneet lähes 800 kilometriä Malaijalla 55 päivän ajan ilman suurempia vahvistuksia. Singaporeen hyökkääviin joukkoihin kuului noin 35 000 miestä. Percival oli tosin virheellisesti arvoinut heidän määräkseen 150 000 miestä ja 300 panssarivaunua. Britit luulivat näin olevansa alakynnessä, vaikka Singaporen brittijoukot saivat vahvistuksina vielä 20 000 miestä. Kokonaisuudessaan saaren varuskuntaan kuului nyt Malaijan niemimaan taistelujen tappiot huomioon otettuna noin 100 000 miestä. Elämää saarella pyrittiin jatkamaan normaalisti uhasta huolimatta. Raffles-hotellilla järjestettiin edelleen päivätansseja, vaikka suurin osa kaupungin rakennuksista raunioitui japanilaisten ilmapommituksissa.
Venäjän maastopalot 2015
thumb|Satelliittikuvassa palojen aiheuttamaa savua Taka-Baikaliasta. Maastopalot tuhosivat itäisessä Siperiassa Venäjällä 24 000 hehtaarin alueen huhtikuussa 2015. Pahimmat tuhot koettiin Hakassiassa, jossa kuoli 29 henkeä ja Taka-Baikalian aluepiirissä, jossa ainakin neljä kuoli. Hakassiassa tuhoutui lisäksi 1 300 kotia jättäen n. 6 000 ihmistä kodittomiksi.
Singaporen taistelu
Taistelu Singaporesta
Percival piti todennäköisimpänä japanilaisten maihinnousupaikkana Singaporen koillisrannikkoa, jolla sijaitsi saaren laivastotukikohta. Tukikohta oli kuitenkin jo kärsinyt merkittäviä vahinkoja ilmapommituksissa. Yamashitan suunnittelema maihinnousualue oli todellisuudessa saaren luoteisosassa. Brittien harhaanjohtamiseksi japanilaiset rakensivat hämäyksen vuoksi varustuksia toisaalle valmistautuen samalla 5. ja 18. divisioonan maihinnousuun salmen yli. Singaporen luoteisosan puolustus oli annettu australialaiselle 8. divisioonalle. Alueella oli useita puroja ja mangrovevesakkoja, jotka tekivät puolustuksen suunnittelun hankalaksi. Puutetta oli myös piikkilangasta ja miinoista suurimman osan varusteista mennessä saaren koillisosan puolustusta varten.
Venäjän maastopalot 2015
Viranomaisten mukaan palot saivat alkunsa heinän kulottamisesta, mutta kuivan ja lämpimän sään sekä tuulten vuoksi palot lähtivät leviämään.
Singaporen taistelu
Taistelu Singaporesta
pienoiskuva|[[Arthur Percival matkalla neuvottelemaan antautumisesta 15. helmikuuta.]] Australialaisten puolustajien hajalle lyödyt joukot vetäytyivät Jurongjoen varren puolustusasemiin Singaporen saaren keskiosiin. Percival ei maihinnoususta kuullessaan tehnyt juurikaan muutoksia joukkojensa sijoitteluun. Singaporella ollut Hawker Hurricane -laivue lähetettiin Sumatralle. Percival aikoi perustaa puolustuslinjan Singaporen kaupungin luoteispuolelle, mutta joukkojen sekasorto teki pian suunnitelman toteuttamisesta mahdotonta. Japanilaiset olivat tuoneet maihin myös panssarivaunujaan, jotka tuhosivat brittien vielä jäljellä olevia tiesulkuja. Brittijoukkojen tietämättä japanilaisten tarvikkeet olivat kuitenkin vähissä ja joukkoja oli suhteellisen vähän.
Venäjän maastopalot 2015
Kiinalaisten medialähteiden mukaan palot levisivät myös Arguniin Sisä-Mongoliaan.
Singaporen taistelu
Taistelu Singaporesta
Japanilaisjoukot olivat läpäisseet viimeiset puolustusasemat Pasir Panjangissa ja nyt koko kaupungin alue oli japanilaisten tykkitulen kantaman sisällä 13. helmikuuta. Pommituksessa kuoli jopa 2 000 siviiliä päivittäin. Singaporessa kuvernööri Shenton Tomas antoi valtionvarainministeriölle määräyksen alkaa polttaa ministeriön seteleitä. Henkilöautoja työnnettiin satama-altaaseen, ja kaupungin sairaalat täyttyivät samaan aikaan haavoittuneista. Singaporen naisten ja sairaanhoitajien evakuointi oli aloitettu laivoilla, mutta nyt nekin joutuivat ilmahyökkäysten kohteeksi. Britannian pääministeri Winston Churchill lähetti Percivalille sähkeenä määräyksen taistelemisesta loppuun saakka. Samanlainen käsky oli saatu liittoutuneiden alueen ylipäällikkö Archibald Wavellilta. Percivalin alaiset painostivat häntä kuitenkin antautumaan, jotta turhalta verenvuodatukselta vältyttäisiin. 15. helmikuuta Percival tapasi japanilaisia komentaneen Yamashitan antautumisen ehdoista keskustellakseen. Yamashita vaati ehdotonta antautumista, johon Percival lopulta taipui. Japanilaiset nostivat Japanin nousevan auringon lipun Singaporen korkeimpaan rakennukseen Cathaylle ja brittivalta saarella oli päättynyt.
Seuraukset
pienoiskuva|Singaporen kaduilla marssivia japanilaisia. Briteille Idän Gibraltarin kukistuminen oli nöyryyttävä katastrofi, josta on sittemmin syytetty niin Percivalia, kuvernööri Shenton Tomasia, Bennettiä, Brooke-Pophamia, Wavellia ja muita alueen puolustuksen johtohenkilöitä. Japanilaiset ottivat noin 130 000 sotavankia. Voitto oli saavutettu huomattavasti puolustajia pienemmillä joukoilla. Osa vangeiksi otetuista intialaisista sotilaista liittyi japanilaisten puolella taistelleeseen Intian kansallisarmeijaan. Australiassa menetys koettiin erityisenä uhkana maan parhaiden divisioonien ollessa Lähi-idässä ja maan ollessa muuten nyt suojaton. Pitkällä aikavälillä Singaporen puolustus lienee ollut joka tapauksessa mahdotonta vihollisen hallitsessa meri- ja ilmatilaa. Saaren miljoona siviiliä olisivat nopeasti alkaneet kärsiä nälänhädästä.
Singaporen taistelujen jälkeen japanilaiset valtasivat pian myös Alankomaiden Itä-Intian. Singaporesta japanilaiset suunnittelivat Aasian hyvinvointipiirin eteläosien keskusta. Miehityshallintoon liittyi julmuuksia, kuten veritekoja, raiskauksia ja kidutuksia. Brittisiviilit ja osa Singaporen euraasialaisista päätyi vankileirille saaren koillisosaan Changiin.
Mujajoki
Mujajoki tai Mujanjoki on Nevan eteläinen sivujoki Leningradin alueella Venäjällä. Sen pituus on 93 kilometriä ja sadealue 754 neliökilometriä. Joki saa alkunsa Maaluksanjärvestä ja virtaa Tusinan ja Kirovskin piirien läpi laskien Nevaan lähellä Paulovan taajamaa.
Joen nimi on itämerensuomalaista perua (”mutainen”). Keskiajalla seutu oli osa Järvisaaren pogostaa. 1600-luvulla alueelle muuttaneet inkerinsuomalaiset kuuluivat samannimiseen luterilaiseen seurakuntaan. 1800-luvun lopulla joen yläjuoksulle perustettiin ortodoksinen munkkiluostari siellä aiemmin sijainneen erämaaluostarin paikalle. Toisen maailmansodan aikana seudulla kulki Saksan ja Neuvostoliiton välinen rintamalinja, ja Solokuupoin kylän lähellä on suuri saksalaisten hautausmaa. Mujan varrella sijaitsevat Namkun ja Paulovan taajamat.
Rantakukkakasvit
Rantakukkakasvit (Lythraceae) on kasviheimo Myrtales-lahkossa. Rantakukkakasvien heimoon kuuluu noin 625 lajia, joista suurin osa on ruohovartisia. Lisäksi heimoon kuuluu muutamia pensaita ja puita. Yhteensä rantakukkakasvien heimo käsittää 28 sukua, joista suurin osa elää tropiikissa.
Niegrzebia
pienoiskuva|Niegrzebia Niegrzebia on kylä Łobezin kunnassa Łobezin piirikunnassa Länsi-Pommerin voivodikunnassa luoteisessa Puolassa. Se sijaitsee noin 75 kilometrin päässä Szczecinistä. Vuoden 2011 väestönlaskennan mukaan Niegrzebiassa asui 98 asukasta.
Rantakukkakasvit
Suvut
Rantakukkakasvien heimoon kuuluu 28 sukua. Taksonomisesti hyväksyttyä alaheimojakoa ei ole, mutta granaattiomenien ja vesipähkinöiden suvut katsotaan muista suvuista selvästi poikkeaviksi.
Niegrzebia
Ennen vuotta 1945 alue kuului Saksalle.
Hänen viimeinen ottelunsa
Hänen viimeinen ottelunsa (Knute Rockne, All American) on vuonna 1940 valmistunut yhdysvaltalainen elämäkertaelokuva, joka kertoo Notre Damen yliopistojoukkueen norjalaissyntyisestä amerikkalaisen jalkapallon valmentajasta Knute Rocknesta (1888–1931).
André Gustave Anguilé
pienoiskuva|André Gustave Anguilé André Gustave Anguilé (3. maaliskuuta 1920 – 23. toukokuuta 1999 ) oli gabonilainen poliitikko ja diplomaatti. Hän syntyi Librevillessä ja toimi Gabonin ensimmäisenä ulkoministerinä vuosina 1960–1961. Hänen seuraajansa oli Jean-Hilaire Aubame.
Hänen viimeinen ottelunsa
Elokuvassa Ronald Reagan tekee läpimurtoroolinsa jalkapalloilija George Gippinä. Elokuvan myötä Reaganista tuli A-filmien näyttelijä ja yksi Warner Bros. -studion tähtinäyttelijöistä.
17. toukokuuta
17. toukokuuta on gregoriaanisen kalenterin mukaan vuoden 137. päivä (138. päivä karkausvuonna). Vuodesta on jäljellä 228 päivää.
Juhlapäiviä
Katso myös: kalenteri ~ 16. toukokuuta, 18. toukokuuta
Jeremy Rifkin
thumb|Jeremy Rifkin. Jeremy Rifkin (s. 1943, Denver, Colorado, Yhdysvallat) on yhdysvaltalainen taloustieteen kandidaatti (B.S.) ja kansainvälisen kaupan asiantuntija. Rifkin on perustanut Taloudellisten suuntausten järjestön (The Foundation of Economic Trends), jonka johtajana hän toimii.
Rifkin tuli tunnetuksi varsinkin teoksestaan Työn loppu (The End of the Work, 1995), jossa hän esittää, että automatisaation myötä tietokoneet, robotit ynnä muut uudet huipputeknologian keksinnöt korvaavat ihmiset nopeaan tahtiin kaikilla aloilla. Työpaikat katoavat tuotannosta, vähittäismyynnistä, pankkialalta, kuljetuksista, maataloudesta ja julkishallinnosta. Uudet yhteiskunnan tukitoimin perustetut työpaikat ovat huonosti palkattuja ja määräaikaisia töitä. Ilman työtä jääville Rifkin suosittelee ns. kolmatta sektoria eli vapaaehtoistyötä erilaisissa hyväntekeväisyysjärjestöissä.